Do počítača môžete pridať drôtové aj bezdrôtové zariadenia, napríklad tlačiarne a reproduktory. Ak nefungujú správne, môžete ich odstrániť a vyriešiť problémy s nimi.
Ak Windows nenašiel bezdrôtové zariadenie, ktoré chcete pridať, prečítajte si tému Prečo Windows nenašiel Bluetooth zariadenie alebo iné bezdrôtové zariadenie? Ak máte problémy s pripojením zariadenia, prečítajte si tému Ako postupovať, ak zariadenie s drôtovým pripojením nie je správne nainštalované?
Vo väčšine prípadov môžete zapojiť zariadenie s káblovým pripojením alebo vybrať sieťové zariadenie a Windows ho nastaví automaticky. V opačnom prípade môžete zariadenie pridať manuálne. Po pridaní zariadenia Windows prehľadá Windows Obchod s cieľom nájsť aplikáciu určenú pre dané zariadenie výrobcom. Ak takáto aplikácia existuje, Windows ju automaticky nainštaluje.
Potiahnite prst z pravého okraja obrazovky, ťuknite na položku Nastavenie a potom ťuknite na položku Zmeniť nastavenia počítača. (Ak používate myš, ukážte do pravého horného rohu obrazovky, posuňte ukazovateľ myši nadol, kliknite na položku Nastavenie a potom kliknite na položku Zmeniť nastavenia počítača.)
Ťuknite alebo kliknite na položku PC a zariadenia a potom ťuknite alebo kliknite na položku Zariadenia.
Ťuknite alebo kliknite na položku Pridať zariadenie. Potom v zozname zariadení, ktoré Windows objaví, vyberte požadované zariadenie.
Pred pridaním (nazýva sa aj párovanie) zariadenia s technológiou Bluetooth skontrolujte, či je zapnuté a či ho možno rozpoznať. Spôsoby, akými možno zabezpečiť rozpoznanie zariadenia, sa líšia, a preto si prečítajte informácie dodané so zariadením alebo prejdite na webovú lokalitu výrobcu.
Ťuknite alebo kliknite na položku PC a zariadenia a potom ťuknite alebo kliknite na položku Bluetooth.
Skontrolujte, či je rozhranie Bluetooth zapnuté, potom počkajte, kým Windows vyhľadá zariadenia s podporou pripojenia Bluetooth a zobrazí tie, ktoré nájde.
Ťuknite alebo kliknite na požadované zariadenie a potom podľa pokynov na obrazovke dokončite párovanie zariadenia.
Ťuknite alebo kliknite na položku PC a zariadenia.
Ak odstraňujete drôtové alebo sieťové zariadenie, ťuknite alebo kliknite na položku Zariadenia. Ak odstraňujete zariadenie s podporou pripojenia Bluetooth, ťuknite alebo kliknite na položku Bluetooth.
Ťuknite alebo kliknite na zariadenie, ktoré chcete odstrániť, a potom ťuknite alebo kliknite na položku Odstrániť zariadenie alebo Odstrániť.
Potiahnite prst z pravého okraja obrazovky a potom ťuknite na položku Vyhľadať. (Ak používate myš, ukážte do pravého horného rohu obrazovky, posuňte ukazovateľ myši nadol, a potom kliknite na položku Vyhľadať.)
Do vyhľadávacieho poľa zadajte výraz Zariadenia a tlačiarne a potom ťuknite alebo kliknite na položku Zariadenia a tlačiarne.
Stlačte a podržte zariadenie alebo naň kliknite pravým tlačidlom a potom vyberte požadovanú činnosť.
Pozrite si všetky stránky podpory týkajúce sa zariadení a ovládačov.
Položte otázku vo fórach komunít.
Pozrite si, ktoré zariadenia sú kompatibilné s Windowsom 8, na lokalite Compatibility Center.